CI.  Privilegium pro monasterio S. Petri Massae montis Neronis.   (Laterani, Dec. 15.) [UGHELLI,  Italia sacra,  II, 814.]
Author: Clemens III

CLEMENS episcopus, servus servorum Dei, dilectis filiis MILONI abbati S. Petri Massae montis Neronis, ejusque fratribus, tam praesentibus quam futuris, regularem vitam professis, in perpetuum.

Religiosis desideriis, etc. Praefatum monasterium in vestro territorio constitutum et in allodio beati Petri constructum, in quo divino mancipati estis obsequio, sub beati Petri et nostra protectione suscipimus, et praesentis scripti privilegio communimus. In primis siquidem statuimus, ut ordo monasticus, qui ibi secundum Deum et Beati Benedicti Regulam institutus esse dignoscitur, perpetuis ibidem temporibus inviolabiliter observetur. Praeterea quascunque possessiones, etc., usque exprimenda vocabulis: In comitatu Corcellano ecclesiam S. Mariae in Sorripule, ecclesiam S. Andreae in Petroniano, ecclesiam S. Christophori in Barbiano; in comitatu Senogalliensi ecclesiam S. Bartholomaei cum pertinentiis suis; in comitatu Eugubino ecclesiam S Agathae in capite; ecclesiam S. Mariae in Villano, ecclesiam S. Mariae in Belforte, ecclesiam S. Sylvestri in Testo cum pertinentiis earum. Ad instar etiam praedecessorum nostrorum felicis memoriae Benedicti, atque Joannis Romanorum pontificum confirmamus vobis quidquid infra praescriptos fines in praesenti indictione septima possidere videmini, et infra hos fines. A primo latere terra Calliensis, a secundo aqua Glaciata, a tertio vallis Major, a quarto aqua, quae vocatur Partita, a quinto terra Major, a sexto terra Lucelana. Necnon concedimus vobis, et confirmamus terram, quae vestro monasterio in Massa montis Neronis pertinere videtur, salvo nimirum jure, atque dominio sanctae R. E., cui Deo auctore deservivimus, cujus juris supradicta omnia existunt, consecrationes altarium, seu basilicarum, ordinationes clericorum qui ad sacros ordines fuerint promovendi, a quocunque malueritis episcopo recipietis alioquin quemcunque malueritis antistitem, qui nostra fultus auctoritate, quod postulatur impendat. Sepulturam quoque loci ipsius liberam esse sancimus, ut eorum donationi, et extremae voluntati, qui illic sepeliri deliberaverint . Decernimus ergo ut nulli omnino, etc. Si qua igitur, etc. Cunctis autem. etc. Amen, amen. Ego Clemens catholicae Ecclesiae episcopus. Ego Joannes tituli Sancti Bacchi presbyter cardinalis. Ego Laborans tituli Sanctae Mariae trans Tyberim, tit. Calixti. Ego Bernardus Sanctae Mariae Novae diaconus Ego Pandulphus presb. card. Basil. XII Apostolorum. Ego Albinus tit. S. Crucis in Hierusalem presb. card. Ego Bobo tituli Sanctae Anastasiae presbyter cardinalis. Ego Alexander tituli Sancti Sylvestri presbyter card. Ego Jacobus diaconus cardinalis S. Mariae in Cosmedin. Ego Gratianus Sanctorum Cosmae et Damiani diaconus card. Ego Gregorius Sanctae Mariae in Porticu diac. card. card. Datum Laterani, per manum Moysi Sanctae Romanae Ecclesiae subdiaconi, vicem gerentis Cancellarii, XVIII Kal. Januar. ind. VII, anno Incarnationis Dominicae 1188, pontificatus vero D. Clementis papae III anno primo.

Notes: (siquidem Catholicus
fuerit, et gratiam atque communionem apostolicae
sedis habuerit, et id vobis absque pravitate impendere

voluerit) (salva tamen justitia illarum ecclesiarum, a quibus
mortuorum corpora efferuntur)